Είναι γεγονός ότι οι γνώσεις γύρω από τη διατροφή και τις δίαιτες διαρκώς εξελίσσονται και πιθανόν να δυσκολεύεστε να βγάλετε κάποια συμπεράσματα. Παρ’ όλα αυτά, υπάρχουν κάποιες βασικές σταθερές όσον αφορά τη διατροφή, οι οποίες μπορούν να σας βοηθήσουν να καταλήξετε σε ορισμένους διατροφικούς κανόνες που θα θέλατε να ακολουθήσετε. Οι βασικές σταθερές στη διατροφή συνίστανται στην κατανάλωση μιας ποικιλίας τροφίμων τα οποία είναι πλήρη ως προς της διατροφική τους αξία και φυσικά ωφέλιμα για την υγεία σας. Οι πιστοποιημένοι διαιτολόγοι-διατροφολόγοι είναι επαγγελματίες υγείας καταρτισμένοι έτσι ώστε να παρέχουν συμβουλές για τη διατροφή και τις διατροφικές συνήθειες. Ένας πιστοποιημένος διατροφολόγος είναι σε θέση να παρέχει εξατομικευμένες διατροφικές συμβουλές, λαμβάνοντας υπόψη την κατάσταση της υγείας σας, τον τρόπο ζωής σας, καθώς και τις διατροφικές σας προτιμήσεις. Καταφεύγοντας είτε στο διαδίκτυο, είτε σε μη επαγγελματίες υγείας, το πιθανότερο είναι ότι δεν θα πάρετε στα χέρια σας ένα εξατομικευμένο διατροφικό πλάνο σύμφωνα με τις δικές σας ανάγκες, ενώ μπορεί και να επιβαρύνετε αρνητικά την υγεία σας. Ειδικά εάν πάσχετε ήδη από κάποια πάθηση, η ενδεδειγμένη επιλογή είναι να αποταθείτε σε κάποιον ειδικό διατροφολόγο, ο οποίος θα διαμορφώσει το κατάλληλο διατροφικό πλάνο για εσάς, έχοντας συνυπολογίσει τα κλινικά σας δεδομένα, την πιθανή φαρμακευτική αγωγή που λαμβάνετε, κλπ. Στο πρότυπο κέντρο Food for Health, μέσω της συνεργασίας κλινικών διαιτολόγων/ διατροφολόγων και ιατρών φροντίζουμε να σας παρέχουμε διατροφικές συμβουλές και ένα διατροφικό πλάνο με πρωταρχικό στόχο τη βέλτιστη δυνατή κατάσταση της υγείας σας.